L'època actual registra el moviment de desplaçats i refugiats més gran de tota la història de la humanitat, un fenomen complex i de gran magnitud que obliga a una reflexió profunda i a la recerca de solucions de consens i de respecte dels drets humans.
Aquest dossier aporta una selecció de documents i recursos que poden ser útils com a punts de referència i d'anàlisi.
Tots els materials referenciats es poden consultar i agafar en préstec als centres DIXIT.
Elaborat per: DIXIT Centre de Documentació de Serveis Socials
L'objectiu d'aquest glossari de termes relatius a l'asil i a les migracions, bàsicament de l'àmbit de la Unió Europea, és servir de referència, millorar la comparabilitat entre els estats membres a través de l'ús i la comprensió de termes i definicions, i facilitar l'intercanvi d'informació a partir d'una base comuna.
Dones invisibles: les persecucions per motius de gènere i el dret d'asil.
Barcelona: Comissió Catalana d'Ajuda al Refugiat, 2016.
Publicació de la Comissió Catalana d'Ajuda al Refugiat que vol donar visibilitat i rellevància a la dura realitat de les persones perseguides pel seu gènere i que veuen vulnerats el seus drets fonamentals, tant en el país del qual fugen com en els països de trànsit o d'acollida.
Informe de Save the Children que denuncia el tracte que reben a Espanya els infants migrants no acompanyats, els infants víctimes d'explotació sexual i els infants refugiats, i fa un seguit de recomanacions per garantir-ne la protecció, el bon tracte i el cumpliment dels seus drets.
Dades compilades per la OIM que presenten, de manera molt visual i entenedora, indicadors i estadístiques globals i fiables sobre migració a nivell mundial amb l'objectiu d'ajudar als països membres a establir polítiques i agendes comunes.
Estudi que intenta esbrinar, entre altres coses, la complexitat de les sol·licituds d'asil per motius d'orientació sexual i identitat de gènere, donat que el camí que emprenen les persones LGBTI no és només geogràfic sinó també de context cultural, i que cada context cultural defineix normativitats i models socials entorn a la sexualitat i la corporeitat.
Informe que avalua les característiques sociodemogràfiques dels refugiats arribats a Europa a partir de les enquestes dutes a terme el 2014 per la Unió Europea.
Les dades de la situació laboral dels immigrants i els seus descendents directes són especialment rellevants per conèixer la situació a curt i llarg termini d'aquest col·lectiu.
L'anuari presenta l'anàlisi de l'estat i l'evolució de la immigració a Espanya mitjançant l'aportació de diversos col·laboradors i analistes, alhora que reflexiona sobre com la immigració i l'asil estan en el punt de mira polític i social tant a Europa com als Estats Units.
Conclusions de la trobada del grup d'experts d'organitzacions locals, regionals i nacionals, think tanks i organitzacions no governamentals que van reflexionar sobre l'arribada i l'acollida de persones sol·licitants d'asil, fenomen que requereix mesures de cooperació i estratègies coordinades dels diferents actors implicats.
L'objectiu d'aquest investigació de la Xarxa Social Europea és conèixer la repercussió que té la crisi dels refugiats en l'organització i els recursos dels serveis socials bàsics de diversos països.
Inclou un breu glossari que defineix conceptes com: refugiat, migrant, sol·licitant d'asil, menor no companyat, etc.
Revisió dels esdeveniments més rellevants de la immigració a Europa al mar Mediterrani, presentat com una gran i perillosa frontera.
Pren forma de denúncia per alertar sobre la tragèdia de milers de refugiats i reflexionar sobre les mesures que s'haurien d'adoptar des de la Unió Europea, al·ludint a l'ètica humanitària i a la solidaritat.
Refugiados: frente a la catàstrofe humanitària, una solución real.
El politòleg Sami Naïr reflexiona en aquest assaig sobre la dramàtica situació dels refugiats que arriben a Europa, amb una Unió Europea incapaç de fer-hi front.
Mostra que poden haver-hi solucions i proposa mesures alternatives tant pels refugiats com pels immigrants econòmics.
Pla de ciutadania i de les migracions: 2017-2020.
Barcelona: Departament de Treball, Afers Socials i Famílies, Secretaria d'Igualtat, Migracions i Ciutadania, 2017.
Conté 433 actuacions, agrupades en 44 programes que estan organitzades en 4 eixos que defineixen els factors clau: interacció, inclusió, qualitat democràtica i eines d'estat.
El primer eix recull les actuacions que aposten per la interculturalitat, el segon eix recull accions per a la igualtat, el tercer eix agrupa les actuacions en matèria de refugi, i finalment, el quart eix tracta de les eines i de la gestió de la mobilitat.
Pla de protecció internacional a Catalunya.
Barcelona: Departament de Benestar Social i Família, Direcció General per a la Immigració, 2014.
Pla estratègic que estableix les mesures i activitats per a la protecció internacional en l'àmbit del dret d'asil, refugi i protecció subsidiària de les persones perseguides per motius de raça, religió, nacionalitat, opinions polítiques, pertinença a determinat grup social, gènere o orientació sexual.
L'objectiu d'aquest informe de l'Organització Mundial de la Salut és ajudar els estats de la regió europea de l'OMS a promoure un sistema de salut que tingui en compte els determinants socials i les necessitats de salut de les persones migrants i refugiades, perquè com indica el subtítol, no hi ha salut pública sense salut d'aquest col·lectiu.
L'autor, pastor nordamericà de l'església Cristiana, és un referent de l'ajuda humanitària a la frontera de Mèxic i Estats-Units i fundador de l'associació civil Fronteras compasivas.
En aquest llibre, l'autor proposa una visió personal i humanitària, des de la perspectiva dels drets humans, de la migració irregular que ha provocat milers de morts en les darreres dècades.
Cada capítol es pot llegir de forma independent i ofereix exemples de bones pràctiques amb les persones migrants indocumentades.
Barcelona: Servei de Publicacions Fundació Apip-Acam, Hacer Editorial, 2017.
Reflexió sobre els reptes que planteja la crisi humanitària actual que obliga a milions de persones a desplaçar-se i refugiar-se a Europa.
Es denuncia la manca de polítiques eficaces i l'augment de sistemes de vigilància i de control de fronteres per part de la Unió Europea.
El conflicte armat, el canvi climàtic i la vulnerabilitat socioeconòmica d'alguns països provoquen el desplaçament forçat de milions de persones que fugen a la recerca de condicions de vida millors.
L'autor reivindica una aproximació holística al fenomen dels refugiats, estudia els tipus de desplaçats interns i externs i la regulació nacional i internacional que els afecta, i proposa solucions al problema a nivell internacional.
També analitza el cas d'Angola, un exemple de zona de desplaçaments forçats interns.
Totes som desplaçades: la meva experiència i altres històries de noies refugiades d'arreu del món.
L'autora, reconeguda activista pakistanesa guardonada amb el Premi Nobel de la Pau 2014, ens dona a conèixer la seva història personal juntament amb els relats d'asil d'11 noies que va conèixer durant la seva labor social.
"Resiliència, trauma i persones refugiades" A: Revista de treball social, núm. 213 (ago.
"L'evolució de l'economia i el rebuig a la immigració a Europa".
Conferència "La síndrome d'Ulisses": Vic, 12 de novembre de 2015.
Barcelona: Departament de Benestar Social i Família, DIXIT Centre de Documentació de Serveis Socials, 2015.
1 fitxer de videostreamming (ca.
El conferenciant, psiquiatre, fundador i director del Servei d'Atenció Psicopatològica i Psicològica per a Immigrants i Refugiats (SAPPIR) de la Fundació Hospital Sant Pere Claver, va presentar tècniques d'intervenció psicosocials i comunitàries en salut mental per a persones nouvingudes.
Conferència "Com intervenir amb persones refugiades aquí i allà": Barcelona, 15 de desembre de 2016; Girona, 14 de desembre de 2016.
Barcelona: Departament de Treball, Afers Socials i Famílies, DIXIT Centre de Documentació de Serveis Socials, 2016.
1 fitxer de videostreamming (aprox.
Acte organitzat per DIXIT i el TSCAT sobre la intervenció social amb persones refugiades des de 2 punts de vista: l'experiència personal d'un treballador social al camp de refugiats d'Idomeni i la tasca de l'ONG Accem, una entitat que ofereix atenció social a persones sol·licitants de protecció internacional al nostre país.
La conferència va tenir 2 edicions, a Barcelona i Girona, i va comptar també amb la presència d'un representant del Comitè per a l'Acollida de les Persones Refugiades.
Conferència "Viatge al país dels blancs: lliçons apreses de l'experiència migratòria": Vic, 11 d'abril de 2019.
Barcelona: Departament de Treball, Afers Socials i Famílies, DIXIT Centre de Documentació de Serveis Socials, 2019.
1 fitxer de videostreaming (ca 92 min)
La història de l'Ousman és una història de superació personal que mostra la crueltat i la duresa del camí que fan els que ho deixen tot per buscar una vida millor en un suposat món millor.
Amb 12 anys se'n va anar de Ghana i va arribar a Europa després de travessar l'Àfrica en un viatge que va durar 5 anys.
Ara viu a Barcelona on va fundar l'ONG Nasco Feeding Minds.
Per a més informació podeu consultar el llibre Viatge al país del blancs, disponible a DIXIT, on narra les seves vivències.
Sèrie de programes produïts per La Xarxa comunicació social que reflexionen sobre l'acollida que com a societat es dona a les persones refugiades.
Tracten temes com l'habitatge, l'educació, l'esport o el lleure i recullen els testimonis d'experts i de persones que han hagut de deixar casa seva.
ONG d'àmbit estatal que neix el 1990, especialitzada en refugi i migracions.
Desenvolupa programes i accions en l'àmbit de l'exclusió social i la defensa dels drets humans, i centra els seus esforços en la millora de l'acollida i la integració social de las persones refugiades.
L'Oficina de l'Alt Comissionat de les Nacions Unides per als Refugiats treballa des del 1950 per protegir i assistir als refugiats de tot el món.
Està present en 128 països i es financia bàsicament amb les aportacions dels governs, l'ONU i la Unió Europea, així com amb contribucions voluntàries d'institucions i el sector privat.
Publica 2 documents anuals: " Informe Mundial " i " Llamamiento Mundial del ACNUR ", així com informes sectorials, estadístiques, materials informatius i folletons, com per exemple aquest sobre Violencia sexual y de género.
CCAR Comissió Catalana d'Ajuda al Refugiat
Des de valors com la justícia, la solidaritat, la llibertat i la igualtat, CCAR té 2 línies d'actuació: l' atenció a les persones refugiades i immigrants a través dels programes socials, jurídics i ocupacionals i la defensa dels drets de les persones refugiades i immigrants a través de la incidència política i social i la participació.
CEAR Comissió Espanyola d'Ajuda al Refugiat
Organisme amb 40 anys de trajectòria que treballa en la defensa del dret d'asil i dels drets humans de les persones refugiades o sol·licitants d'asil.
Té 4 grans línies d'actuació: la incidència, la jurídica, l'acollida i la inclusió, donant atenció directa i integral a les persones refugiades.
Una de les àrees d'investigació i recerca del CIDOB és el de les migracions.
El seu objectiu és analitzar les polítiques, prenent com a marc de referència la Unió Europea, dissenyar marcs conceptuals i d'innovació per donar resposta al fenomen de la mobilitat internacional, i participar en diversos projectes estatals i internacionals.
Departament de Treball Afers Socials i Famílies
Aquest espai institucional ofereix informació diversa sobre les persones refugiades i l'acollida, així com recursos per a professionals, plans d'actuació, xifres estadístiques, informes d'estrangeria, materials d'alfabetització, etc. Inclou la descripció de les funcions i la composició del Comitè per a l'Acollida de les Persones Refugiades, creat l'any 2015 arran de la crisi humanitària de refugiats a Europa i que ha elaborat el document Idees clau al voltant del refugi.
L'OIM és un organisme intergovernamental per a la migració de les Nacions Unides fundat l'any 1951 i format per gairebé 170 estats membres.
Promou la migració humana ordenada i en benefici de tothom, promou projectes de col·laboració internacional i ofereix assistència i ajuda humanitària a les persones migrants.
Té un apartat de normativa que recull la legislació nacional, comunitària i internacional més rellevant sobre de estrangeria, asil i ciudadania de la UE, així com jurisprudència del Tribunal Constitucional, del Tribunal Suprem i el Tribunal de Justícia de la UE.
També inclou un apartat sobre atenció humanitària i un altre sobre protecció internacional i asil, així com l' Observatorio permanente de la Inmigración que reuneix informació estadística sobre estrangeria, immigració, protecció internacional i nacionalitat.